“ŠKOLSKI PREVENTIVNI PROGRAM”

Osnovna škola „Dr. Stjepan Ilijašević“ Oriovac

OŠ „DR. STJEPAN ILIJAŠEVIĆ“

ORIOVAC

**ŠKOLSKI PREVENTIVNI PROGRAM**

**ZA ŠKOLSKU 2022./2023. GODINU**

Oriovac, 23. rujna 2022. Ravnateljica :

 Darija Jozić Ratković, prof.

**UVOD**

Školski preventivni program nastojimo uskladiti s potrebama naših učenika te s okruženjem u kojem živimo. Svaka sredina i svako vrijeme je specifično te u sebi krije razne prednosti i nedostatke, a tako i sredina u kojoj su naši učenici. Pod nedostatcima mislim na opasnosti koje mogu jako loše djelovati na zdrav razvoje naše djece, na fizičko i mentalno zdravlje. Obzirom na mjesto stanovanja, našim učenicima mnoge sportske i druge aktivnosti nisu dostupne jer su organizirane samo u gradu. Način života, pristup medijima i sve veća zaposlenost roditelja omogućuje djeci da su im dostupni mnogi sadržaji neprimjereni dobi i štetni za njihov razvoj. Zbog toga Škola posebnu pozornost posvećuje izradi i planiranju Školskog preventivnog programa kojim nastojimo povećati svijest učenika o opasnostima medija, interneta, alkohola, droge i drugih sredstava ovisnosti. Sam program obuhvaća sve djelatnike škole i provlači se na sve razrede tijekom nastavne godine. Program širimo svake godine te ga nismo ograničili samo na radionice i predavanja na satu razrednika, nego nudimo širok izbor različitih aktivnosti, projekata, radionica, posjeta izvan škole.

**CILJ**

Omogućiti učenicima da im škola bude okruženje u kojem će se zdravo rasti i uspješno funkcionirati. Nastojimo učenike naučiti da prepoznaju što je korisno i dobro za njihov razvoj, a što je loše. Okruženi su mnogim primamljivim izvorima zabave koji mogu jako štetno djelovati pa je bitno da to na vrijeme uoče i zaključe.

Osvijestiti kod učenika važnost donošenja ispravnih odluka vezanih za sredstva ovisnosti, opasnost interneta, za oblike neprimjerenog ponašanja, važnost podizanja razine tolerancije i uvažavanja svih različitosti te očuvanja okoliša.

Svim raspoloživim sredstvima djelovat ćemo na osvješćivanje učenika o štetnostima utjecaja droga, alkohola i svih ostalih sredstava ovisnosti, o neprihvatljivim oblicima nasilničkog ponašanja, na razvoj samopoštovanja i tolerancije i važnost očuvanja okoliša i odgovornog odnosa prema prirodi.

Nastojat ćemo pomoći učenicima da što mirnije i uspješnije prevladaju situaciju koja je trenutno prisutna u cijelom svijetu i kojoj je ugroženo njihovo zdravlje i zdravlje bliskih osoba.

**ZADAĆE**

Školski preventivni program djelovat će na izgradnju zdravog okruženja za učenika, razvijati aktivnosti prevencije zdravstvenih i socijalnih problema, djelovati na stvaranje pozitivne slike o sebi, poticati na prihvaćanje različitosti, poticati ih da ne prihvaćaju nasilje i učiti na mirna rješavanja sukoba, poticati ih na aktivno provođenje slobodnog vremena na sportskim aktivnostima, poticati ih na brigu za okoliš.

 **NOSITELJI**

1. Emica Andrijević, školski pedagog
2. Ana Zdjelarević, školski psiholog
3. Razrednici

 **SURADNICI**

* ostali učitelji
* Vijeće roditelja
* Vijeće učenika
* Općina Oriovac, Općina Brodski Stupnik
* Policijska uprava Brodsko – posavska
* Hrvatski zavod za javno zdravstvo

 **USTROJSTVO I RAZRADA AKTIVNOSTI**

 Školski preventivni program će se provoditi kroz nastavne predmete, Satove razrednika i projekte u koje je škola uključena. Program se će realizirati i tijekom izvanučioničke nastave koja se ove godine planira te će se provoditi ukoliko budu dozvoljavale epidemiološke mjere koje će tada biti preporučene. Svaki razrednik planira nekoliko sati u području preventivnog djelovanja, a tako i stručni suradnici sa svog područja djeluju edukativno i savjetodavno na učenike i njihove izbore. Razrednici biraju teme za sate razrednika koje odgovaraju potrebama određenog razrednog odjela. Svaki razrednik pažljivo procjenjuje najveće probleme i potrebe tog razreda pa na temelju procjene i dogovora sa stručnim suradnicima, odabire teme za predavanja i radionice. Osim za učenike, ŠPP će biti usmjeren i na roditelje i na učitelje kroz edukaciju tako da budu što kompetentniji u podučavanju i odgoju učenika.

Programom su obuhvaćena svi učenici, provodit će se u obliku primarne i sekundarne prevencije, a koristit će se sva dozvoljena didaktička sredstva da bi se program što kvalitetnije provodio. U izradi aktivnosti na školskoj razini ciljano se planiraju sati i predavanja da bi se pokrio što veći broj mogućih ovisnosti.

Prevencija će se provoditi kroz sve nastavne predmete, Satove razrednika (provodit će ih razrednici i stručne suradnice), projekte Šafran i Zajedno srcem, manje razredne projekte, školu plivanja, brigu o okolišu, razna predavanja, roditeljske sastanke, te individualne razgovore s učenicima.

Razrednici odgovorno planiraju teme koje su sastavni dio Školskog preventivnog programa jer najbolje mogu procijeniti potrebe svog razreda. Neke prijedloge tema dobiju na početku nastavne godine od stručnih suradnica.

Nakon predavanja ili radionice, svaki razrednik će provesti evaluaciju određene teme i posebno naznačiti da je sat održan u sklopu Školskog preventivnog programa.

Prijedlog tema koje će razrednici održati :

**Teme za učenike od 5. do 8. razreda :**

 1. Suzbijanje ovisnosti - razrednici odrađuju u prosincu

 2. Međuvršnjačko nasilje i tolerancija – razrednici odrađuju u studenom

**Teme za razrednu nastavu :**

1. Nenasilno rješavanje sukoba
2. Prihvaćanje različitosti i tolerancija – povodom Međunarodnog dana tolerancije

3. Opasnosti interneta – preporuka u 4. razredu

**TEME ZA SAT RAZREDNOG ODJELA KOJE ĆE ODRŽATI**

**PSIHOLOGINJA**

|  |  |  |
| --- | --- | --- |
|  **TEMA** |  **Tip sata** |  **Razred** |
| **Ljutnja** | * radionica
 | 2. razred |
| **Samopoštovanje** | * radionica
 | 8. razred |

**TEME ZA SAT RAZREDNOG ODJELA KOJE ĆE ODRŽATI**

**PEDAGOGINJA**

|  |  |  |
| --- | --- | --- |
|  **TEMA** |  **Tip sata** |  **Razred** |
| **Tolerancija i sukobi** | * radionica
 | 4. razred |
| **Utjecaj vršnjaka na donošenje odluka** | * radionica
 | 7. razred |

**Ostale radionice ili predavanja održat će se prema iskazanoj potrebi razreda tijekom nastavne godine.**

**OSTALE AKTIVNOSTI :**

|  |  |  |  |
| --- | --- | --- | --- |
| **NAZIV** |  **AKTIVNOST** |  **Vrijeme** |  **Razred** |
| ***Volonterski klub*** | Organizacija pomoći osobama slabijeg statusa, vršnjačka pomoć. | Tijekom nastavne godine | MŠ, PŠ SK |
| ***Zaštita prava djece*** | Održavanje radionice u razredima po preporuci u sklopu Festivala prava djece | Listopad 2022. | MŠ, PŠSK |
| ***Međunarodni dan tolerancije*** | Održavanje radionice u svakom razrednom odjelu u tjednu Međunarodnog dana tolerancijeOrganizacija kina u holu školeOrganizacija druženja s članovima Udruge Loco - Moto | 16. 11. 2022.Studeni 2022. | MŠ, PŠ SKMŠ |
| ***Mjesec borbe protiv ovisnosti*** | Predavanje za učenike 8. razreda koje će provesti djelatnici Policijske uprave te radionice za učenike 6. i 7. razreda koje će provesti stručne suradnice | Od 15.11.2022. do 15.12.2022.  | 6., 7. i 8. razred MŠ i PŠSK |
| ***Vrtim zdravi film*** | Edukacija za učenike o zdravom načinu života i važnosti tjelesne aktivnosti | Tijekom nastavne godine | 7.razred MŠ, PŠSK |
| ***Tjedan fair playa u mojoj školi*** | Prihvaćanje poraza, poticanje sportskog ponašanja, sprječavanje nasilja | Tijekom nastavne godine | 5. i 6. razred MŠ  |
| ***Dan sigurnijeg interneta*** | Predavanja i radionice opasnostima na internetu. | Veljača 2023. |  |
| ***Zajedno srcem*** | Među učenicima širiti osjećaj empatije, tolerancije, razumijevanja i međusobnog pomaganja – organizacija maskenbala | Veljača 2023.  | Svi učenici |
| ***Šafran*** | Sadnja šafrana kao simbol Davidove zvijezde i obilježavanje Holokausta | Studeni 2022.Siječanj 2023. | 8. razredMŠ i PŠ SK |
| ***Akcije skupljanja starih baterija*** | Razvijanje svijesti o potrebi zaštite okoliša. | Tijekom nastavne godine | 5.-8.razred MŠ Oriovac, PŠ SK, PŠ BS |
| ***Akcija skupljanja starog papira*** | Poticanje učenika na zbrinjavanje i razvrstavanje otpada i na razvoj ekološke svijesti | Rujan 2022. Travanj 2023. | Svi učenici |
| ***Akcija skupljanja EE otpada*** | Poticanje učenika na zbrinjavanje i razvrstavanje otpada i na razvoj ekološke svijesti | Travanj 2023. | Svi učenici |
| ***Zelena čistka***  | Poticanje učenika na razvoj ekološke svijesti | Rujan 2022. | MŠ |
| ***Različiti, a jednaki*** | Poticanje na širenje tolerancije | Tijekom nastavne godine | 5. – 8. razred MŠ, PŠSK |
| ***Sigurne škole - HCK*** | Poboljšati znanja i vještine o sigurnosti učenika | Tijekom nastavne godine | 1. – 8. razreda MŠ, PŠSK, PŠBS |
| ***Sprječavanje vršnjačkog nasilja te izgradnja kulture nenasilja***  | Izgradnja kulture nenasilja i tolerancije | 14.11.2022. | 7. razred MŠ, PŠ SK |
| ***Prevencija ovisnosti*** | Prevencija ovisnosti i zlouporabe alkohola, droga i igara na sreću | 1.12.2022. | 8. razred MŠ |
| ***Rizici za mentalno zdravlje djece i mladih*** | Predavanje o mentalnom zdravlju | Studeni 2022.  | Učiteljsko vijeće |